Bergenshalvøya
Store norske leksikon,Geografi,Norges geografi,Vestland,Hordaland
Bergenshalvøya er en halvøy i Vestland fylke, vest for det relativt smale eidet mellom Trengereid i Sørfjorden sør for Osterøy i nord og Ådland innerst i Samnangerfjorden i sør. Halvøya er begrenset av Salhusfjorden i nordvest, Sørfjorden i nordøst, Samnangerfjorden/Fusafjorden i sørøst og Bjørnafjorden i sør. I vest, sentralt på halvøya, ligger Bergen bysentrum.
Den preges i øst og nordøst av mye nakent land, med høyder opp til 987 meter over havet (Gullfjellet). I sør i de tidligere kommunene Os og Fana kommune er det mer lavland og større innslag av frodigere områder.Bergenshalvøya hører i det alt vesentlige til Bergen kommune. Unntak fra dette er områdene nord for Bjørnafjorden og på nordvestsiden av Fusafjorden/Samnangerfjorden, som hører til Bjørnafjorden og Samnanger kommuner. Bergenshalvøya utgjør bare fire prosent av tidligere Hordaland fylkes areal, men hadde i 2019 hele 57 prosent av fylkets befolkning. Kart  Les mer i Store norske leksikon Vestland